Ennisblað
Ennisblað (latína: lobus frontalis) er heilablað sem myndar fremsta hluta heilans í spendýrum. Í ennisblaðinu er aðalmiðstöð hreyfifærni þaðan sem boð eru send niður mænuna til vöðva líkamans og þeim gefin fyrirmæli um ákveðnar hreyfingar. Í ennisblaðinu eru einnig sérstakar stöðvar fyrir stjórn augnhreyfinga og á vinstra heilahveli er málstöð sem stjórnar tali og samræðum.

Á ennisblaðinu neðanverðu er framennissvæði sem hefur með minni, tilfinningar og vitrænar aðgerðir að gera. Þetta svæði stjórnar hegðun út frá dómgreind og forsjálni.

Heilinn